Ovo je naš planet. Planet Zemlja.
To je planet na kojem se doslovno trenutno nalazim.
I osim ako ovo ne gledate tijekom leta ili dok padate sa zgrade,
velike su šanse da ste i vi tu.
Ovo je nevjerojatna priča o tome kako je čovječanstvo transformiralo naš svijet
od besmislene prirode poput ove
do svijeta punog modernih stvari kao što je ovo.
I kako je to učinilo koristeći samo svoje ruke
i svoju maštu, ali i alate, struju i internet.
To je putovanje koje će me odvesti u svaki kutak svijeta,
koji dopuštaju novac i ograničenja putovanja zbog pandemije.
Približit ću se nekima od najzapanjujućih postignuća naše vrste.
KRALJ LAVOVA
I postavljat ću pitanja…
Tko ste vi?
…vodećim akademicima, pametnjakovićima i stručnjacima
koji će mi pomoći da otključam misterij ljudske civilizacije.
Zašto kažu da je misterij kako su piramide izgrađene
kada su to očito samo velike cigle u trokutu?
Ovo nije samo priča o planetu na kojem živimo.
Ovo je priča o svijetu u kojem živimo. Ili oboje.
Stoga se pridružite meni, Philomeni Cunk,
za znameniti pogled na svijet koji smo zajedno izgradili.
Ovo je Cunk na Zemlji.
CUNK NA ZEMLJI
PRVA EPIZODA: U POČETKU BIJAHU
Milijardama godina nije bilo civilizacije na Zemlji.
Samo životinje, biljke i plinovi koji dolaze i miješaju se.
Mora da je bilo lijepo, ali i dosadno.
Sve dok se nije pojavilo stvorenje koje će sve to promijeniti: čovjek.
Je li rani čovjek bio sličan nama? Je li napravljen od istog mesa kao i mi?
Znate, je li bilo… Je li imalo robnu marku poput govedine ili svinjetine?
Koliko možemo reći, napravljeni su od istih stvari kao i mi.
Sve što imamo su kosti, naravno. I potpuno su iste kao naše kosti.
Možemo samo pretpostaviti da su kosti bile obložene mesom, nešto poput naših.
Ali nije mi poznato ni za kakvu marku koju bi imali.
-Dakle, to bi bilo samo meso? -Samo meso, mislim, da.
Bilo bi teško smisliti robnu marku za ljudsko meso, zar ne?
Ljudetina?
Mislimo da su rani muškarci bili glupi jer su imali velike obrve i govorili…
No zapravo su bili pioniri izumitelji.
Oni su bili prvi ljudi koji su koristili alate,
a to je nešto što je većina muškaraca danas zaboravila raditi,
zbog čega su morali dovesti nekoga, pravog muškarca.
Kako je rani čovjek izrađivao alat dok je hodao četveronoške?
Pa, ne mislimo da su predugo hodali četveronoške.
Sigurni smo da su hodali uspravno barem posljednja dva milijuna godina.
Jesu li alate izrađivali prednjim ili stražnjim nogama?
Mislim da ljudi nikada nisu bili dobri u stvaranju stvari svojim nogama.
Prednje noge su koristili za izradu alata.
Da. Dakle, u smislu nogu, to bi bile njihove gornje noge.
Da, mislim da bi sigurno koristili „gornje noge” za izradu alata,
ili ruke i šake, kako ih danas zovemo.
Jedna stvar koju su izmislili bila je vatra,
koja im je omogućila da vide noću i grijala ih,
tragično produžujući njihove već dosadne živote.
Ali morali su izmisliti nešto što će raditi tijekom dugih, dosadnih večeri.
A to nešto bila je umjetnost.
Ulazim u špilju, ne greškom ili zato što sam vuk,
već zato što su me producenti izričito zamolili da dođem ovamo
i pogledam špiljsku umjetnost.
Špiljski crteži poput ovih
jedan su od prvih primjera civilizacije na zemlji.
Ne brinite, bit će bolje.
Prvi špiljski umjetnici počeli su slikati sve što im je bilo pri ruci,
poput ruku.
Onda su se razgranali u priče.
U početku samo dosadne priče o kravama koje mirno stoje.
Ali ubrzo su počeli stvarati scene zastrašujućih borbi poput ove:
Ljudi protiv krava 2D.
Za pećinskog čovjeka ovo je bio uzbudljivi ekvivalent Brzih i žestokih 7.
Jesu li neke od špiljskih slika adaptirane u filmove?
No pretpostavimo da ionako ne mogu dobiti prava.
Snimanje filmova očito je nastalo mnogo, mnogo kasnije od kraja špiljskih slika.
Tako da nije postojao zid koji je bio: „O moj Bože, nevjerojatna priča.
Moramo natjerati Stevena Spielberga da ovo napravi.”
Teško bi bilo smisliti priču koja bi trajala sat i pol
na temelju samo jedne ploče u špilji.
Neki vjeruju da su ove nasilne slike naslikane kao vjerski čin
s namjerom donijeti sreću u nadolazećim bitkama.
Ne znamo zašto je čovječanstvo bilo u ratu s kravama,
i nažalost, nikada nećemo.
Zapravo, vjerojatno nikada nećemo ni saznati ime umjetnika ili ovih krava,
jer tko god je ovo naslikao, sada je gotovo sigurno mrtav.
Svakodnevni lov na životinje bio je totalni davež
dok se netko nije dosjetio jesti i biljke,
koje je bilo lakše uhvatiti jer nisu mogle pobjeći.
Ovaj jednostavan čin lijenosti doveo je do izuma poljoprivrede,
ogromnog skoka naprijed, koja je sada bila opasnija
jer ste mogli naletjeti na jedan od alata koji je odjednom ležao uokolo.
Prvi farmeri uzgajali su pšenicu i naučili peći kruh.
Također su uzgajali ječam, grašak i leću
kako bi mogli napraviti podnošljiv veganski burger koji bi stavili u kruh.
Ali srećom nisu morali.
Jer oni su također izumili ovo, ogradu,
visokotehnološki drveni stroj za držanje životinja.
Ljudi su brzo porobili ovce, kokoši, koze
i njihove neprijatelje broj jedan, krave.
Farme su postale poput zooloških vrtova, osim, naravno, što u zoološkom vrtu,
ne možete odabrati životinju koja vam se sviđa, ubiti je i pojesti.
Osim ako zoološki vrt nije u financijskim problemima
i ako je vlasnik izgubio svaku nadu.
Ljudi su životinje koje nisu mogli jesti ili jahati pretvorili
u kućne ljubimce ako su bile dovoljno lijepe.
Rani čovjek pripitomio je pse za društvo.
A mačke za sve za što imamo mačke.
Ovo je bio prvi put u povijesti da se život može opisati kao ugodan.
Ljudi su živjeli u pravim kućama, koje su ubrzo prerasle u gradove.
Teško je povjerovati da hodam kroz ruševine prvog grada u povijesti,
jer ne hodam. To je u Iraku, koji je miljama daleko i jebeno opasan.
Ali njegovi ostaci izgledaju otprilike ovako,
tako da nikad ne biste znali da nisam tamo da vam to slučajno nisam rekla.
Danas je to samo jadna gomila cigli i prašine.
Ali ako koristite moderno računalo da simulirate kako je to nekada izgledalo,
rezultati su nevjerojatni.
Civilizacija je počela.
Tko je izmislio civilizaciju?
Civilizacija nije bila nešto što je izmišljeno
ili nešto što je počelo naglo.
O civilizaciji govorimo kada su ljudi počeli da se bave poljoprivredom,
kada su počeli graditi gradove i stvarati zakone.
To se događalo postupno u različitim dijelovima svijeta,
a ne iznenada.
Dakle, nije samo jedan čovjek koji je želio ostati anoniman.
Ne.
To bi bilo nešto s čime se ne bismo trebali slagati da jest.
Mislite li da ne bismo trebali…
Ako je to jedan čovjek koji želi ostati anoniman,
tu ima nečeg malo prevrtljivog, zar ne?
Dakle, civilizaciju je u Mezopotamiji izmislila
nepoznata osoba ili osobe.
Ali tko god oni bili, bili su daleko ispred svog vremena.
Jesu li Mezopotamci imali nešto od istih stvari koje mi imamo danas?
-Da. -Kao što?
Oružje, nakit, hramove, životinje.
U redu. Ne, mislila sam na stopala i obrve i takve stvari.
-Da. -Jesu.
Imali su cijeli niz organa, rupa, dijelova koji rade zajedno
i dijelova izvana, dijelova iznutra.
Dakle, imali su isti broj rupa i sve.
Koliko vas znanost može uvjeriti, da.
Jedna od najznačajnijih aplikacija bila je nešto što i danas koristimo:
krug.
Kotači mogu izgledati komplicirano onima poput vas,
ali način na koji rade zapravo je jednostavan.
Kružni dio ovdje okreće se oko neke vrste ljepljivog vanjskog dijela u sredini,
a zatim, kako se ovdje koža kotača gura o tlo,
pritisak kotrlja cijeli planet natrag i od vas,
dajući vam dojam da se krećete naprijed,
što, nevjerojatno, i činite.
Kotač je omogućio ljudima da putuju okolo i razmjenjuju stvari,
ali prvo su morali izbrojati koliko stvari posjeduju.
I to je dovelo do tragičnog izuma matematike.
Razgovarajmo o matematici i brojevima. Jesu li brojevi u davna vremena
vrijedili manje ili su imali istu vrijednost kao sada, samo veću?
Brojevi su u davna vremena imali istu vrijednost kao sada.
Ljudi su još trebali brojati stvari.
A jesu li imali isti broj brojeva kao i mi?
Znate, od 1 do 700, a 700 je najveći broj?
Sedamsto nikada nije bio najveći broj. Možete brojati do koliko god želite.
Ne. Vidjela sam nešto na YouTubeu. Nakon 700, brojevi se ponavljaju.
Samo im daju različita imena pa mislite da još uvijek rastu.
Hoćete da vam pošaljem to?
Budući da su brojke bile tako visoke, ali ne veće od 700,
ljudima je trebalo nešto što će im pomoći u brojanju.
Tu se ovo pojavilo. Zove se „abak”.
Koristeći „abak”, naši su preci mogli izbrojati koliko posjeda posjeduju.
Bio je kratak korak od ovoga do izuma novca, u obliku gotovine.
Drevni su ljudi izmislili valutu kako bi olakšali život na zemlji,
ali time su nenamjerno izmislili kapitalizam
koji će sve pobiti.
Oprostite, to nije pitanje. Samo nešto što sam pročitala na Twitteru.
Nakon što je pobijedilo brojeve,
čovječanstvo je prešlo na nešto još dosadnije izumivši pisanje.
Je li izum pisanja bio značajan razvoj
ili prolazna stvar, poput rap metala?
Mislim da je pisanje kad se smislilo, kad se pojavilo na svijetu
bilo nezaustavljivo.
Znači to je tada bilo mnogo, mnogo veće od rap metala?
-Da, mnogo veće. -Što je s acid jazzom?
I dalje bih pisanje stavio ispred toga.
Samo sam se pitala što mislite o acid jazzu. Što je ovo?
To je gips. To nije prava stvar.
Navodno stoji za mezopotamsku glinenu pločicu ispisanu klinastim pismom,
prvom vrstom pisma koja se pojavila u svijetu, na glinenim pločicama.
Što se tiče knjiga, moram reći da je prilično dosadna naslovnica.
Čak i ne izgleda kao da se otvara kako treba.
Jeste li jedna od onih koja ocjenjuju knjigu po koricama?
-Da, jesam. -Pa, to je tužno i pogrešno gledište.
Da je netko ovo viknuo naglas, bi li to bila prva audio knjiga?
Ne.
Pisanje je promijenilo svijet. Odjednom ideje nisu morale nestati
samo zato što je osoba u čijoj su glavi bile zarobljene umrla.
Umjesto toga, možete pretvoriti svoje ideje u pisanje,
a onda bi bilo tko drugi mogao doći i učitati te ideje u vlastiti mozak
bežičnim uvozom kroz svoje oči.
Nevjerojatno, unatoč tome što je izumljeno prije tisuća godina,
pismo postoji i danas, ispod videoisječaka koje gledamo na internetu.
Ovdje ćete također pronaći još jednu vrstu ručno rađenog jezika koji još traje:
emotikon.
Ili kako su ih nazvali stari Egipćani koji su ih izmislili, hijeroglifi.
Pričali su cijele priče hijeroglifskim kodom.
To je poput koherentnijeg Marvelovog stripa.
Umjesto da budu postavljeni u javnosti gdje bi živi ljudi mogli uživati u njima,
ovi su egipatski stripovi oslikani na zidovima grobnica
kako bi zabavili mrtve ljude.
Te grobnice leže ispod nekih od najprepoznatljivijih,
da ne spominjemo najšiljatijih, zgrada u povijesti.
Govorim o piramidama.
Gledajući piramide, nemoguće je a da vas ne pogodi pomisao
da su one zapravo veliki trokuti s nekom vrstom četvrtastog dupeta.
Vjerojatno postoji riječ za taj oblik, ali nitko ne zna koja bi to mogla biti.
To je jedna od mnogih bezvremenskih misterija piramida.
Zašto su piramide tog oblika? Da bi spriječili beskućnike da spavaju na njima?
Mislim da u drevnom Egiptu nije bilo mnogo beskućnika.
-Ne? -Ne, ljudi su pazili jedni na druge,
-pomagali jedni drugima. -Tako je.
Pretpostavljam da je dobro i kad kiši, jer će se samo otkotrljati.
Kako su Egipćani gradili piramide?
Bi li počeli na vrhu i išli prema dolje ili obrnuto?
Morali su početi od dna i raditi prema gore
jer bi bilo nemoguće započeti od vrha i raditi dolje.
Egipćani su vjerovali da je najvažnija stvar koju možete učiniti umrijeti.
I što ste bili važniji, to je vaša smrt morala biti kompliciranija.
Egipatski kraljevi bili su poznati kao faraoni,
a kada bi umrli, pretvarali bi se u mumije slavnog Scooby-Dooa.
Stari Egipćani bili su opsjednuti mrtvim ljudima, zar ne?
Ali svi su oni sami sada mrtvi. Mislite li da se još uvijek tako osjećaju?
Stari Egipćani nisu bili opsjednuti mrtvim ljudima,
zapravo su bili opsjednuti životom. Željeli su biti živi
i biti sigurni da će, kada umru, ponovno oživjeti.
I zato su radili mumifikaciju.
Kako su mumificirali ljude? Provedite me kroz proces.
Uzeli biste svoje mrtvo tijelo i stavili ga na stol,
a zatim biste ga oprali. I počeli biste s uklanjanjem mozga.
A onda bi rasjekli po sredini tijela
i izvadili sve za što su mislili da će istrunuti.
Zatim bi ga prekrili solju i osušili,
pa zamotali u zavoje i to bi bila mumija.
Dakle, vrsta spa tretmana koji Gwyneth Paltrow ima na tjednoj bazi.
Je li mumija ikada vozila bicikl?
Ne koliko ja znam, ne. Stari Egipćani nisu imali bicikle.
-Točno. -Nisu imali ni ceste.
Dakle, nisu mogli imati bicikl jer nisu mogli voziti bicikl.
Ne znam zašto sam to pitala. Nisam mogla smisliti ništa drugo za reći.
Dok su egipatski faraoni ostavili u nasljeđe hramove i grobnice,
preko vode se pojavljivalo još impresivnije carstvo.
Grčka, zemlja, a ne mjuzikl,
bila je mjesto rođenja civilizacije.
Stari Grci izmislili su mnoge stvari koje imamo i danas,
poput medicine i maslina,
i mnoge stvari koje su izumrle, poput demokracije i stupova.
Osim ovih impresivnih ruševina, stari su Grci također razvili kulturu
u obliku jogurta i kazališta u svim njegovim zamornim oblicima.
Grci su bili u tragedijama.
U tragediji se događaju tužne stvari poput smrti ili samoubojstva ljudi.
Ali starogrčke tragedije dogodile su se davno.
Jesu li stvari koje su se u njima dogodile još uvijek tužne?
Još uvijek su tužne jer tragedije pričaju priče o ljudima
s kojima se nekad možemo poistovjetiti.
Ali bilo je to tako davno. Zašto bi me bilo briga?
Pa, opet, tragedija se često odnosi na ljudske situacije.
I danas, kad biste saznali da ste nesretnim slučajem
ubili vlastitog oca i oženili se svojom majkom, bili biste prilično uznemireni,
kao što je bio Edip.
Možda sam hladna, ali baš me briga za ljude u staroj Grčkoj.
Šteta.
-A vas? -Jako mi je stalo. Da, to je moj posao.
Moj prijatelj Paul napisao je priču o čovjeku koji si uguzio krumpir
nakon nepromišljene seksualne igre.
Napisao je to u obliku limerika. Nitko nije umro, ali zvuči užasno.
Je li to tragedija
ili bi krumpir morao pustiti korijenje i ubiti ga da bi se kvalificirao?
Zvuči kao vrlo nesretan incident.
Nisam sigurna da ima bezvremenski značaj koji bi ga mogao učiniti tragedijom.
Paul je rekao da se to stvarno dogodilo.
Iskreno, baš mu je bilo zabavno u posljednje vrijeme. Stvarno treba odmor.
Grci su stvorili i neku vrstu kazališta za glupe ljude, poznato kao sport.
Započeli su Olimpijske igre bez pozivanja drugih zemalja
kako bi osigurali pobjedu Grčke.
Natjecatelji na ranim Olimpijskim igrama sudjelovali su potpuno goli,
djelomično zato što se atletska tjelesna građa smatrala vrlinom.
Ali uglavnom zato što Lycra nije bila dostupna.
Čula sam da su se na prvim OI sportaši morali natjecati goli.
Natjecali su se goli.
A postoje napisi o tome da je to u nekim slučajevima prilično erotičan prizor.
Uz hrvanje, uz sve to migoljenje okolo,
vidjeli bi svoje guzice i sve.
Nisu mogli to cenzurirati za ljude koji to gledaju u gledalištu?
Flasteri skromnosti ili tako nešto,
ili tražiti od ljudi da svaki put kad se netko sagne zažmire?
Mislim da to vjerojatno ne bi upalilo.
Ali vidjeli biste njihove šupke.
U nekim slučajevima možda i jesu.
Je li Zeus to doista odobravao?
No možda je najpoznatiji oblik hrvanja koji su Grci izmislili
mentalno hrvanje.
Filozofija je u osnovi razmišljanje o razmišljanju,
što zvuči kao gubljenje vremena jer to i jest,
iako bi filozof mogao tvrditi da to vrijeme koje su protratili
uopće nije postojalo,
u kojem trenutku biste vjerojatno odustali od razgovora s njima i uzeli malo keksa.
To su stari grčki filozofi.
Ne one pravi, sad bi bili hrpa prašine i kostiju.
I pokoji zub ako imate sreće.
Ovo su samo pametne simulacije napravljene od kamena.
Grčki filozofi iznijeli su hrabre nove teorije o životu na Zemlji.
Zato i danas znamo njihova imena,
iako godinama nisu objavili nikakav novi materijal.
Sokrat, Pitagora,
ovaj, onaj.
A ovo je Platon.
Kao što vidite, čak i sada, stoljećima nakon smrti, još je duboko zamišljen,
smišljajući pametne teorije u svojoj glavi.
Kad bismo samo mogli prisloniti mikrofon na njegov mozak i čuti ih sami.
Ali ne možemo. Čak i da možemo, bile bi na grčkom,
koji nitko u našem produkcijskom timu ne govori.
Platon je predao svoju mudrost učeniku
koji će postati jedan od najutjecajnijih mislilaca svih vremena:
Aristotel.
Aristotel je rekao mnogo pametnih stvari, zar ne?
Moj favorit je: „Morate plesati kao da vas nitko ne gleda.”
Tako je istinito i možete ga primijeniti na bilo što.
Budući da je moje samopouzdanje ponekad prilično krhko,
i znam da djelujem prilično samouvjereno,
ali ponekad kada razgovaram sa stručnjacima,
brinem se da bih, znate, mogla ispasti pomalo glupa.
A kad pomislim da plešem kao da me nitko ne gleda, to mi stvarno pomaže, znate?
To je kao dar.
Što je Aristotela navelo na to razmišljanje?
Nije mi poznato da je Aristotel rekao tu posebnu stvar
o plesu kad nitko ne gleda.
-Mislim da to nije rekao. -Jeste, zar ne?
Ako jest, ne znam. Ne znam zašto, ali mislim da nije.
Postoji li nešto slično što je možda rekao…
nešto o nečijem samopouzdanju?
-Ne mislim tako. -U redu.
U redu.
Stručnjaci se možda ne slažu oko onoga što su zapravo rekli,
ali nema sumnje da su ovi grčki pioniri promijenili način na koji razmišljamo.
Je li filozofu ikada pala na pamet ideja tako velika da im je razbila glavu?
Ne koliko ja znam.
Znate kako je ljudski mozak pun cijevi? Filozofi…
-Ne. -Niste znali za to?
-Nisam. -Dobro, pa, mozak je pun cijevi.
Znate kako filozofi imaju te misli,
i pokušavaju progurati te misli kroz te cijevi?
Kada imate veliku ideju,
je li najbolje razbiti je na mnoštvo malih misli, otprilike veličine zrna graška,
i progurati ih u brzom nizu
li jednostavno stisnuti zube i progurati je kroz svoj um u veliku gomilu,
poput škrgutanja zubima i razmišljanja o dragom životu.
Pa, to je vrlo zanimljiv način za opisivanje
dviju općih tendencija u filozofiji.
Jedan, više analitički stil,
što znači razbijanje problema na sitne dijelove…
Grašak.
…a drugi više sintetički pristup
koji ima veću perspektivu.
Vaša karakterizacija je, zapravo,
prilično intrigantno ocrtavanje
dva glavna pravca u trenutnoj filozofiji.
-Je li to dobro? -Izvrsno.
Sjajno.
U međuvremenu, ovaj čovjek, Aleksandar Veliki, drevnu je Grčku širio
po cijelom svijetu.
Aleksandar Veliki postao je kralj s 20 godina,
vodio je vojnu kampanju diljem Bliskog istoka
i imao je carstvo koje se protezalo sve od Grčke do Indije
do njegove 30. godine. Kako mu je izgledala kosa?
Ne znam.
A Aleksandar nije bio jedina megazvijezda s vlastitim carstvom.
Ogromne dijelove Kine ujedinio je Qin Shi Huang,
prvi lik iz crtića koji je osnovao vlastito carstvo
i izgradio Kineski zid.
Kažu da je Kineski zid jedina znamenitost koja se čuje iz svemira.
Da, ne možete ga čuti.
I kažu da se vidi iz svemira, ali to nije istina.
Dakle, ne možete ga vidjeti iz svemira.
Kineski astronauti pokušali su vidjeti Kineski zid, ali nisu uspjeli.
Ne mogu ga vidjeti. To je nevidljivi zid, poput polja sile.
Nevidljiv je samo iz svemira. Na zemlji se svakako može vidjeti.
To je tako čudno, zar ne? Je li to jedna od najvećih misterija?
A znamo li ima li Kina krov? Postoji li veliki krov Kine?
Ne, nema velikog krova.
Kinesko carstvo bilo je elektrana intenzivne kreativnosti
i filozofske misli,
zabilježene u povijesnim dokumentima nastalim stoljećima prije
objavljivanja nepovezane belgijske techno himne „Pump Up the Jam”.
Grci su imali carstvo i Kinezi su imali carstvo.
Ali kada većina nas pomisli na riječ carstvo, pomislimo na ono veliko,
Ratove zvijezda ili Rim.
A ovo je povijest, dakle Rim, bojim se.
Njegovo se carstvo uzdiglo do nadmoći pod vodstvom Julija Cezara,
najozloglašenijeg Romana, Rimljanina, sve do Polanskog.
Jedan od razloga zašto još uvijek znamo mnogo o Rimljanima danas je Wikipedija.
A razlog zašto Wikipedija zna mnogo o Rimljanima
je ono što se dogodilo u Pompejima.
Pompeji su bili toliko napredni da su imali vlastiti vulkan,
što na latinskom znači Ljutito brdo.
Godinama su ljudi i vulkan živjeli u skladu,
sve dok se jednog kobnog dana nisu posvađali i vulkan se ugasio,
zatrpavajući Pompeje debelim slojem pepela.
Svakodnevni život bio je zaleđen
kao da je netko magično zaustavio kazaljke vremena
i zatim raspršio prašinu posvuda.
Bio je smrtonosan u to vrijeme, ali s vedrije strane,
dao je arheolozima riznicu informacija o tome kako su Rimljani živjeli.
Zahvaljujući vulkanu, znamo da su Rimljani svaki dan imali sivu kožu, bili ćelavi
i provodili vrijeme ležeći u svojim šokantno prašnjavim kućama.
Ali također je sačuvao djeliće uvida u to koliko je život bio sofisticiran,
s udobnostima kao što su unutarnji vodovod i kunilingus.
Rimsko Carstvo bilo je godinama ispred svog vremena.
Ljudi misle da su Rimljani izmislili hrpu stvari,
ali često su samo usavršili stvari koje su drugi ljudi napravili.
Navest ću neke stvari, a vi mi recite jesu li ih Rimljani izmislili
ili samo usavršili. Izmišljeno ili usavršeno.
Testirajte me.
-Podno grijanje. -Izmišljeno.
-Kalendar. -Usavršeno.
Ogradili ste se. To znači da ne možete odgovoriti na sljedeće.
Ceste.
Ceste su izmislili Perzijanci i mnogo je ljudi znalo za ceste.
Ionako ste se ogradili, na to ne možete odgovoriti.
-Beton. -Izmišljeno.
-Abeceda. -Definitivno nije izmišljeno,
a vjerojatno ni usavršeno.
-Morate odabrati jedno. -Moram li?
-Usavršeno je pogrešno… -Ding! Analno izbjeljivanje.
-Što? -Analno izbjeljivanje.
Analno izbjeljivanje…
-Nemam pojma. -Hajde, probajte.
-Ne znam ni što je to. -Kada vam izbijele guzicu.
-Dobro. -Prosvijetle je.
Moju bogami neće. Ali svejedno, nemam pojma o tome. Propuštam.
Izmišljeno ili usavršeno, ne možete propustiti.
-Izbjeljivanje? -Da. Izbjeljivanje šupka.
U redu. Pa, reći ću da su oni to izmislili, ali…
Prije samo nekoliko stotina tisuća godina,
ljudi su živjeli u špiljama poput životinja.
Sada, nakon niza tehnoloških i kulturnih otkrića,
živjeli smo u gradovima, poput ljudi.
Gledajući po starom Rimu, našim se precima moglo oprostiti
što su se osjećali gotovo jednako samozadovoljno kao James Corden.
No, Rimsko Carstvo nije znalo
da će se suočiti sa svojim najvećim izazovom:
čovjekom mira, Isusom Kristom Svemogućim, ulično ime: Sin Božji.
Sljedeći put pozabavit ćemo se religijom i kako se širila.
Kao meme, ali s cijelim životnim stilom i priloženom linijom odjeće.
Osvrnut ćemo se na dvije najvažnije knjige u povijesti:
Bibliju i Koran,
i na kraju odgovoriti na pitanje: koja je bolja?
Prijevod titlova: Milica Milivojević